15. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΥΓΕΙΑΣ,  ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. Φ.34α/οικ. 35 της 16/17 Ιαν. 1991 (ΦΕΚ Β΄ 12) Αύξηση συντάξεων αγροτών. Έχοντας υπόψη: 1.Τις διατάξεις των άρθρ. 23, 24, 27 και 29 του Νόμ. 1558/85 «Κυβέρνηση και Κυβερνητικά Όργανα» (ΦΕΚ Α΄ 137), το Π.Δ. 437/85 «Καθορισμός και Ανακατανομή των Αρμοδιοτήτων των Υπουργείων» (ΦΕΚ Α΄ 157) και το Π.Δ. 180/90 «Διορισμός Υπουργών, Αναπληρωτών Υπουργών και Υφυπουργών» (ΦΕΚ Α΄ 64). 2.Το Π.Δ. 105/1988 «Οργανισμός της Γενικής Γραμματείας Κοιν. Ασφαλίσεων» (ΦΕΚ Α΄ 46). 3.Την αναγκαιότητα αναδρομικής αυξήσεως των συντάξεων των αγροτών από 1.1.1991, αποφασίζουμε: Την αύξηση από 1ης Ιαν. 1991 των ποσών των πάσης φύσεως συντάξεων, που καταβάλλονται από τον Οργανισμό Γεωργικών Ασφαλίσεων, όπως διαμορφώθηκαν μετά την αύξηση που αναφέρεται στα άρθρ. 10 και 11 παρ. 2 του Νόμ. 1745/1987 (ΦΕΚ 234/Α/31-12-87), κατά 2.000 δραχμές το μήνα. Η απόφαση αυτή να δημοσιευθεί στην Εφημερίδα της Κυβερνήσεως και θα κυρωθεί με νόμο. Κυρώθηκε και από την έκδοσή της έχει ισχύ νόμου από την παρ. 22 άρθρ. 23 Νόμ. 1976/ 1991 (ΦΕΚ Α΄ 184), Τόμ. 29, σελ. 90,851. 